Den tilfeldige rockestjernen

Den tilfeldige rockestjernen er en norsk dokumentarfilm fra 2015 regissert av Leiv Igor Devold; filmen handler om bandet Kaizers Orchestra, sett gjennom øynene til bandmedlemmet Helge Risa, også kalt «Omen», «mannen med gassmaska» i bandet. Filmen hadde norgespremiere 13. mars 2015, og fikk blandet kritikk.

Under Amandaprisen 2015 vant filmklipper Christoffer Heie og Ida Vennerød Kolstø prisen for beste klipp for Den tilfeldige rockestjernen, mens lyddesigner Svenn Jakobsen ble nominert til beste lyddesign. Jakobsen vant prisen for beste lyddesign under Kanonprisen 2015, hvor filmen også vant publikumsprisen Filmwebs Kanonpris. Filmen ble også nominert til pris i kategorien «beste nordiske dokumentar», og til Politikens publikumspris på dokumentarfilmfestivalen CPH:DOX i København. 

Omtaler
Anmeldervurderingene varierte fra terningkast 5 i Stavanger Aftenblad, Byas.no, Filmsnakk og Filmfront, terningkast 4 i VG, Filmpolitiet på P3 og i Aftenposten, til terningkast 2 i Dagbladet. Den ble kritisert for å være for fanpreget, men fikk ros for sitt kunstneriske preg.

 Referanser 

 Eksterne lenker 


Kategori:Norske dokumentarfilmer
Kategori:Biografiske dokumentarfilmer
Kategori:Msikkdokumentarer
Kategori:Dokumentarfilmer fra 2010-årene
Kategori:Norskspråklige filmer
Kategori:Kaizers Orchestra
Kategori:Amandaprisen 2015
Kategori:Filmer med vinnere av Kanonprisen‎
Kategori:Vinnere av Kanonprisens publikumspris‎